
Bórvakancia ponthiba grafén-hBN van der Waals heterostruktúrákban

Ab initio sűrűségfunkcionálelméleti (DFT) számolások és a szoroskötésű kö-
zelítésből felállított elméleti modellek segítségével feltérképezzük a grafén és
a hexagonális bórnitrid (hBN) sávszerkezetét, majd megvizsgálunk különbö-
ző konfigurációjú grafén-hBN van der Waals (vdW) heterostruktúrákat, és
összevetjük őket az önálló rétegekkel. Végül szemügyre vesszük a semleges
(VB(0)), illetve negatívan töltött (VB(-)) bórvakancia ponthibák tulajdon-
ságait hBN-ben, illetve grafén-hBN vdW heterostruktúrákban.
A számolásokból kiderül, hogy a heterostruktúrák sávszerkezetében a gra-
fén Dirac-pontja a hBN tiltott sávjának alsó harmadában található, konfigu-
rációtól függően a valenciasávtól nézve körülbelül a tiltott sáv 0.23 − 0.28-ad
részénél. Az is kiderül, hogy a hBN réteg hatására a grafénban megnyílik
egy nagyságrendileg 100 meV-os tiltott sáv. A ponthibás számolásokban a
bórvakancia alapállapotai energetikailag a Dirac-pont alá esnek, amiből az
következik, hogy a grafénról elektronok tudnak átugrani a ponthibára, beál-
lítva és stabilizálva a legkedvezőbb töltésállapotot, ami a VB(-)-nak adódott.
A kutatás eredményei előrébb visznek minket azon az úton, hogy a jövőben a
bórvakanciát majd hatékony spinqubitként lehessen alkalmazni a kvantum-
informatika területén.



